༄༅། །བཟོ་གནས་ཉེར་མཁོའི་ཟ་མ་ཏོག་
བཞུགས་སོ། །
ད༽
བྱེད་པོ་སེམས་ཅན་ཀུན་དོན་བྱེད། །འཇམ་དཔལ་དེ་ལ་ཕྱག་བྱས་ནས། །
བཟོ་གནས་རྒྱ་མཚོ་ཆེན་པོ་ལས། །ཉེར་མཁོའི་ཆུ་ཐིགས་འགའ་ཙམ་བཀོད། །
སྤོས་སྦྱོར་ལ་སྤོས་ཐམས་ཅད་ཀྱི་གཞི་མ་ཤུག་ཕྱེ་ཡིན་པས། ཤུག་པའི་སྡོང་
རྒན་དྲི་ཞིམ་པོ་དེ་ཆུ་བརྡར་བྱས་པའི་ལྡེ་གུ་ལ་ཆུ་བསྣན་ནས་ལྷོག་བཞི་ལྔ་
ཙམ་བསྐོལ་བ་རས་བཟང་ལ་བཙགས་ནས། ཁུ་བ་དོར། སིགས་མ་ཚགས་
བྱའོ། །ནཱ་གི་འདུལ་ལུགས་ནི་མར་ཁུ་ཁོལ་ཐག་ཆོད་ནས་ལྦུ་བ་ཆད་པའི་
དྭངས་མ་ནག་པོར་མ་སོང་བའི་ནང་དུ་བཏབ་ལ་དཀྲུག་ཅིང་བསྲེགས་པས།
ཐམས་ཅད་ཚོས་ནས་སེར་སྦོབ་སོང་ལ་ནག་པོར་མ་སོང་གོང་ཕྱུང་ལ་ཆང་
ནང་ངར་བསད། སྣུམ་ཕྱིས་ལ་རྡོ་གཞོང་ཡངས་པར་ནཱ་གི་སྐམ་བརྡུང་ཞིབ་
པར་བྱས་པའི་ཕྱེ་མ། དེའི་སུམ་འགྱུར་གྱི་བུང་མང་བའི་ཆང་བཟང་པོར་གླ་
རྩི༑ ཀླུ་མོའི་ཕོ་བྲང་ཀླུའི་དུག་གིས་བཤིག་ཅེས་པ་ཆང་དང་གླ་རྩིའོ། །ཐུན་གཅིག་བཏབ་པར་
ཚོན་ལྟར་འདུལ། ཆང་གླ་རྩི་གཉིས་ཀྱི་ནུས་པས་འདུར་སླ། ཁ་དོག་དཀར་
སིང་མ་སོང་བར་འདུར། སེན་མོ་ལ་བསྐུས་ཏེ་བལྟས་པས་སིགས་མ་སྤུ་རྩེ་
ཙམ་ཡང་མེད་པར་ཆང་དང་དབྱེར་མེད་འོ་མ་ལྟར་འདྲེས། ཉི་མ་བཅུ་གཉིས་
བར་དུ་ཞག་གྲངས་སུ་འདུར་བའི་ཉིན་ལམ་དེ་སྙེད་ལ་དྲིས་ཁྱབ་ནུས་པར་
བཤད་དོ། །གུ་གུལ་ནི་རྡོ་གཞོང་དུ་ཆང་དང་སྦྱར་ལ་གྲང་འདུར་བྱས་པས་
71

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
རོ་མ་མེད་པར་འོ་མ་ལྟར་འདུར་ཐུབ་ནས་ཁ་དོག་དཀར་པོར་འགྲོའོ།
།སིཧྰ་
ཆུའམ་ཆང་ནང་སྔ་མ་ལྟར་ལ་བསྲོས་ནས་ཚ་འདུལ་ལམ། ཡང་ན་གྲང་འདུལ་
གང་རིགས་བྱས་པས་དཀར་པོར་འགྲོ་བའི་བར་དུ་བསྣུར་བར་བྱའོ། །གླ་
རྩི་ནི་ཀླུ་ས་བདག་ལ་གནོད་པས། དེའི་དུག་འདོན་སླད་གླ་རྩི་སྲང་རེ་ལ།
རྡོ་དྲེག་དམར་སེར་གང་རུང་སྐར་མ་རེ་བཏབ་ལ་སྐམ་འདུལ་ཞིབ་པར་བྱ།
དེ་རྗེས་ཆུ་བྲན་ལ་ཚོན་ལྟར་ཆུ་དང་དབྱེར་མེད་པར་འདུལ་ལོ། །གུར་གུམ་
དང་པོ་སྐམ་འདུལ། དེ་ནས་ཆུ་བྲན་ལ་འདམ་བཏགས་ཇ་ཡུན་ཙམ་བྱ།
དེ་
ནས་ཆང་ཞིམ་པོ་བསྣན་ལ་སླར་ཡང་འདམ་འཐག་སྔ་མའི་ཡུན་ཙམ་བྱའོ། །
སྨན་གཞན་རྣམས་དར་ཚགས་ལ་དྲངས་ནས་ཞིབ་འདུལ་བྱ་བ་གལ་ཆེ། དམ་
རྩི་དབང་ལག་སྐམ་བཏགས་ཞིབ་ཆེས་པ་དེ་ཉིད་སྤོས་ལ་བསྲེ་རན་དུས་ཆུར་
སྦྱང་འདམ་འཐག་ཡུན་རིང་བྱས་ནས་བསྲེ། དེ་ནས་སྤོས་སྨན་ཐམས་ཅད་
སྐམ་པོར་བསྲེ་འདུལ་ལེགས་པར་བྱས་དེ་རྗེས་ཆང་བཟང་གིས་ཆང་བའི་རྗེས་
དོད་ཐུབ་ཙམ་འདམ་འཐག་བྱས་ལ། གཙང་སྦྲ་ཐོན་པའི་སྤར་མོས་བཙིར་
རམ༑ འདམ་ཐག་གིས་འདྲེ་ངེས་བྱའོ། །དེ་ནས་ཤུག་ཕྱེ་སྤོས་རབ་ལ་མཉམ་
འཇལ། འབྲིང་ལ་བུན། དེ་འོག་ལ་ལོག་པོ། དེ་མཐར་སུམ་འགྱུར་གྱི་ཤུག་
ཕྱེ་མང་བ་དང་། ཤིན་ཏུ་ཐ་མར་བཞི་འཕར་ཡང་བྱས་པ། གང་ཡང་བསྲེ་
འཕུར་སྔ་མ་ལྟར་འདྲེས་ངེས་བྱས་རྗེས། ཆང་བཟང་གིས་གར་སླ་ཟན་སླ་
ཤོས་ཙམ་བྱས་ནས། དྲོད་ནམ་ཟླ་དང་བསྟུན་ལ་ཆང་ཡུན་མ་ལོན་ཙམ་དུ་
72

ཆང་ཇི་ལྟ་བར་བསྙལ།
བཟོ་གནས་ཉེར་མཁོའི་ཟ་མ་ཏོག
ད༽
དེ་ལངས་ནས་ཐག་ལ་དྲངས་ཏེ་ཤིང་ལེབ་ཏུ་བླངས་
ལ་བསིལ་སྐམ་བྱ། དེ་ནས་ཁ་དོག་དམར་པོ་ཙནྡན་ནམ། ཚ་ལ་སྦངས་བའི་
རྒྱ་ཚོས། སེར་པོ་གུར་གུམ་མམ་མྱང་རྩི་སྤྲས་ཀྱིས་བསྒྱུར་བས་འགྲུབ་བོ། །
ཚད་ནི་ནཱ་གི གུ་གུལཿ གུར་གུམ༔༔ གླ་རྩི་༔ ཙནྡན་དཀར་པོ༔3
ལི་སུག་ཨར་སྐྱ་ཛཱ་ཏི་སྐར་རེ་བྱས་ན་ལེགས་ཤིང༌། གཞན་ཡང་སྤོས་སྦྱོར་
སོ་སོའི་གཞུང་ལྟར་བྱའོ། །སྤོས་སྦྱོར་ལ་དུས་འཁོར་སོགས་རྒྱུད་དང༌། ཀླུ་
སྒྲུབ་ཀྱི་སྤོས་སྦྱོར་ལྡེའུ་ཆང་བསྟན་འགྱུར་དུ་ཡོད་བྱས་པ། ཁ་ཆེ་པཎ་ཆེན་གྱི་ལྔ་
སྦྱོར་སོགས་དང༌། གཏོར་མའི་སྤོས་སྦྱོར་སྣ་ཚོགས་དང༌། ཆོས་སྐྱོང་སོ་སོའི་
མཐུན་རྫས་ཀྱི་སྤོས་སྦྱོར་སོགས་སྣ་ཚོགས་ཡོད། སྤོས་དེ་ལའང་གདབ་སྤོས་
བྱེ་མ་བྱུག་པ་སོགས་བརྒྱད་བཤད་དོ། །
སྣག་ཚ་བཟོ་བ་ལ། ཐང་མ་སྒྲོན་ཤིང་ངམ། གྲོ་ག་སོགས་ཀྱི་ཤུན་པ་སྐམ་པོར་མེ་
སྦར་ལ་ཁོག་མ་དྲ་བ་ཅན་དུ་མེ་ལྕེ་བཏོན་པའི་དྲེག་པའམ། མར་མེ་དང་དཔལ་
འབར་སོགས་ཀྱི་དྲེག་པའམ། ཐ་མ་སླང་དྲེག ཕ་བ་སྒོ་སྒོ་སྐམ་པོ་ཞལ་འདག་
གིས་གཡོགས་ནས་བསྲེག་པ་ལྟ་བུ་དེ་དངོས་རྒྱུའོ། །དེ་ལ་སྤྱིན་གྱི་དྭངས་མ་བསྐོལ་
པ་གྲང་ནས་ཆགས་ཚེ་ལྕེས་མི་ཕིགས་ཙམ་སྦྱར་བ་ཐང་རྐྱལ་དུ་མཉེ་བསྲུབ་
ཡང་ཡང་བྱེད་ཅིང་། རླན་དང་བྲལ་ན་ཆུས་བྲན་ཏེ་ཡང་ཡང་ལྡེ་གུ་བྱས་ནས་འདུལ་
བའོ། །འདིར་ཁ་ཅིག་ལྷང་ཚེར་ཐང་རྐྱལ་དུ་མཉེ་བསྲུབ་བྱས་པས་གཞི་བྱས་ནས་
དྲེག་པ་སོགས་ཀྱིས་བསྒྱུར་བའང་བྱེད་སྲོལ་ཡོད། སྣག་ཚ་དེ་ལ་མཉེ་བསྲུབ་
73

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
དུས་སམ། སླད་ནས་ཀྱང་རུང་སྟེ། པི་ལིང་ཀ་ཀོ་ལའི་ཆུས་སྦང་ན་དགུན་
མི་འཁྱག ག་བུར་ཏང་ཀུ་ཙནྡན་དཀར་པོའི་ཆུས་སྦྱངས་པས་དབྱར་མི་རུལ།
གླ་རྩི་དང་གི་ཝཾ་གི་ཆུས་ཕབ་ན་ཤིན་ཏུ་རྒྱུག་ཅིང་མི་འཆད། རྒྱལ་མོ་ཀ་ར་
དང་རྒྱ་སྐེག་གིས་ཆུས་ཕབ་ན་ཁ་དོག་སྣུམ། ལི་ཤི་རུ་རྟ་ག་པུར་རྒྱ་སྤོས་སྤང་
སྤོས་ཏང་ཀུ་ཤུ་མོ་ཟ་ཨར་ནག་རྣམས་ཀྱི་ཆུས་ཕབ་ན་དྲི་བཟང་།
ཡོས་ཚིག་
ཁུ་བ་དང་བེ་ཁྲག་གཉིས་ཀྱི་དྭངས་མ་བླུགས་ན་དངུལ་འོད་འཚེར། སྤྱི་གཞུར་
ཁུ་བས་མཐིང་མདངས། སྐྱེར་ཤུན་ཁུ་དྭངས་བླུགས་ན་གསེར་མདོག སྐག་
ཁུས་ཟངས་མདོག་འབྱུང་ཕྱིར་གང་འདོད་བསྲེ། དམ་ཆེས་པས་མི་རྒྱུག་ན།
དར་མཚུར་རམ་ཚ་ལ་བསྲེག་ཐལ་ཉུང་ཙམ་བཏབ། སླ་ན་ནས་སམ་སྲན་
མའི་རྡོག་པོ་བཏབ་པས་དེས་ཆུ་འཐུང་ནས་གར་བར་ནུས། སྤྱིན་མེད་ན་
གྲོ་ནས་ཀྱི་ཡོས་ཁུའམ། ཐང་ཁྲག་སོགས་དམ་དུ་སེམས་ཅན་རྫུད་པའི་ཆུ་སེར་
དྭངས་མ་ཁྲག་མེད་པ་སོགས་བསྲེས་པས་འོད་དང་ལྡན་ཞིང་དགུན་འཁྱགས་
དུས་ཕྱིར་འཇིབ་མི་འོང་བཟང་ཡང་། རླན་དང་ཕྲད་ན་རྐྱེན་ཆེར་མི་ཁྱགས་
སོ༑ ༑བུལ་ཏོག་ཇ་བསྐོལ་ནང་བཏབ་ན་འཇུ་བ་དེ་སྣག་ཚའི་དམ་ཚིའི་མཆོག་
གོ་ཞེས་ཀྱང་བཤད། གཞན་ཡང་སྣག་ཚ་བཟོ་བའི་རྒྱུ་དགུ་ཡང་བཤད་དོ། །
དང་པོ་དྲེག་པ་ལས་སྦྱར་ཚུལ་ནི། སྣུམ་ནག་གི་དྲེག་པ་བུང་ཆེ་བར་འོང་ཡང་
འདུལ་ཅུང་དཀའ། ཀྱི་ལྕེའི་དྲེག་པ་འདུལ་སླ་ལེགས་ཀྱང་འོད་ཆུང༌། ཤིང་
དྲེག་ལེགས་ལ་བོང་ཆེའོ། །དམར་ཆེན་རྩེ་བའི་དྲེག་པ་མདོག་ལེགས་བོང་
74

བཟོ་གནས་ཉེར་མཁོའི་ཟ་མ་ཏོག
ད༽
ཆེ་འདུལ་སླ་ཡང་རུལ་རྐྱེན། དེའི་ཕྱི་དགུན་དུས་དམར་ཆེན་རྩེ་དྲག་དང༌།
ཡང་ན་སྣུམ་དྲེག་ཀྱི་ལྕེའི་དྲེག་པ་མཉམ་སྦྱར་བྱས་ན་མདོག་ལེགས་འདུལ་
སླ་བོང་ཆེ་བའི་དགོས་པ་ཡོད། དེ་ལ་མཐིང་ཀ་འདོད་ན་རམ་གྱི་ཁ་ཆུ་ནག་
པོ་དང་སྤྱི་བཞུར་ཁུ་བ། སྔོ་སྐྱ་འདོད་ན་སྤྱི་བཞུར་ཁུ་བ་ཁོ་ན། དངུལ་མདོག་
འབྲས་དཀར་དང་མ་ནུ་རུ་རྟའི་ཁུ་བ་ཆ་མཉམ་མང་དུ་བཏང་སྟེ་ཡུན་རིང་ཉི་
མར་མཉེས་པས་འོང་། དམར་མདངས་མཚེར་བར་འདོད་ན། སྣུར་ཐག་
ཆོད་ཁར་གཙོད་ཁྲག་སྦང་བའི་དྭངས་མ་ཅུང་ཟད་བཏང་ནས་མེ་ལ་མི་བརྟེན་
པར་ཉི་མར་མཉེས་པས་འོང༌། ཤིན་ཏུ་གནག་ཅིང་འོད་ཆེ་བར་འདོད་ན་
ལ་ཆུ་ཅུང་ཟད་བཏང་སྟེ་ཆུ་གྲང་མི་བླུགས་པར་དྲོད་ཁོ་ནར་བརྟེན་པས་འོང༌།
དེ་རྣམས་གང་བྱེད་ཀྱང་མ་ནུ་རུ་རྟའི་ཁུ་བ་བཏང་བས་འཇམ་ལ་རྨེ་བའི་གནད་
ཡོད་དོ། །དམ་གྱི་སྤྱིན་ཆུའི་ཚབ་འབྲས་ཁུ་ཉག་གཅིག་གིས་བྱས་ན་འདྲེན་
བདེ་སྐམ་མགྱོགས་དབྱར་མི་རུལ་ལོ། །སུག་ཆུའི་དྭངས་མ་དང་སྤྱིན་ཆུ་ཅུང་
ཟད་བཏང་ན་འོད་ཆེ། སྤྱིར་ཡུན་རིང་དུ་མཉེས་པ་དང༌། མཉེ་དུས་སྐོར་
ཕྱོགས་ངེས་མེད་དུ་བྱས་ན་མི་འཆད་པ་འདྲེན་བདེ་ལ་གནག་སྙིང་ཉུང༌། འོད་
ཆེ་བའི་གནད་ཡོད་དོ། །གཉིས་པ་མེ་ཏོག་ལས་བཟོ་ཚུལ། སྣུམ་གྱི་མར་མེའི་
རྩེར་ཆགས་པ་དྲེག་པ་ནག་པོའི་མེ་ཏོག་ནི་སྣུམ་དྲེག་དང་འདྲ། མེ་ཏོག་གཞན་
འབྲས་ཁུར་ཧ་ལོ་སྨུག་པོ་དང༌། རྒྱ་ལྕམ་མེ་ཏོག་གཉིས་སོ་སོར་སྦང་ལ་ནག་
པོར་གྱུར་བ་དང་ལྷན་ཅིག་བསྲེ། དེ་ལ་ཚོས་ཁུ་དང་མཚུར་ནག་ར་ཁྲག་ཅུང་
75

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ཟད་བཏང་ནས་བྲིས་པས།
དང་པོར་སྣག་ཚ་འཆིང་ཁ་སླ་འདྲེན་བདེ་བ་
ཞིག་འབྱུང༌། བྲིས་ཟིན་ནས་ལོ་རེ་བཞིན་དག་འགྲོ། དེ་ནི་ཚ་བུལ་སོགས་
མ་བཏང་བར་མེ་ཏོག་ལ་བྱེད་ཚུལ་ལོ། །
གསུམ་པ་ས་ལ་བྱེད་ཚུལ་ནི། ས་སྨྱག་གཤིན་པོ་སྤྱིན་ཆ་གསུམ། ཞིབ་ཟན་
ཆ་གཅིག་རྣམས་བསྲེས་ལ་གོང་དུ་བྱ། སྐམ་ཐག་ཆོད་པ་དང་མེ་ལ་བཙན་
བསྲེག་བྱ། དམར་པོར་སོང་བ་དང༌། དེར་ཕྲལ་གཏུན་ཁུང་མེ་ཐུབ་ཀྱི་ནང་
དུ་མཉེས་ནས་ཅུང་ཟད་དྲོ་བ་དེ་ལ་ཉེ་ཤིང་མ་ནི་དྭངས་མ་ཅུང་ཟད་དང༌། སྤྱིན་
ཆུ་བླུགས་ལ་ཆུ་ཡོད་ན་མཆོག་ཏུ་བཟང༌། མེད་ན་ཡང་རུང་ཡུན་རིང་མཉེས་
པས་མདོག་ནག་བོང་ཆེ། རྩེ་འཐུབ་ཞལ་བ་ཐབ་ཚང་དང་ཐབ་ཁ་ལ་བྱུག་
པའི་སྣག་ཚ་མཆོག་ཡིན་ནོ། །བཞི་པ་ཕ་བ་སྒོ་སྒོ་ལས་བྱེད་པ་ནི། བ་མོ་དུ་
གོལ་ཡང་ཟེར། དེ་སྐྱེས་ཕྲལ་གྱི་ཁྲེས་པོ་ཐུས་ལ། མེ་ལ་བཙན་བསྲེག་བྱ།
དམར་ཏིང་ངེ་བ་དེ་ཆུ་ལ་བསྒྱུར། དེ་བཏོན་ནས་གཏུན་ཁུང་དུ་མཉེས་སྐམ་
ཐག་ཆོད་ནས་བརྔོས་ལ་ཉེ་ཤིང་མའི་ཁུ་བ་དང་སྤྱིན་ཆུ་བླུགས། ཡུན་རིང་
མཉེས་པས་མདོག་ནག་པོར་ཆེ་བ་འོང་སྟེ། འདི་ནག་རོ་པགས་ལ་བྱུག་པའི་
འོས་ཡིན་ནོ། །ལྔ་པ་ལྕི་བ་ལས་བཟོ་ན། བ་གླང་གི་ལྕི་བ་སེར་ཀ་མ་བཏུས།
དེ་ཡང་སྔ་ལྕི་སེར་ཁ་མ་ཡིན་ན་བཟང༌། དེ་མེར་བསྲེགས་དམར་པོར་སོང་
དུས་ཆུ་ལ་བསྒྱུར་ནས་བཏོན། དེ་ནས་ཞིབ་ཟན་མཐེབ་ཀྱུ་སྐམ་པོ་བསྲེག་
པ་ཆུར་བསྒྱུར་བ་ཅུང་ཟད་བསྲེས་ཏེ། གཏུན་དུ་བསྒྱུར་ཚུལ་གོང་ལྟར་བྱས་
76

བཟོ་གནས་ཉེར་མཁོའི་ཟ་མ་ཏོག
ད༽
པས་མདོག་ཤིན་ཏུ་གནག་པ་འོང་སྟེ་ནག་རྩི་བྱ་བའི་འོས་སོ། །དྲུག་པ་སེར་
ཤ་ལ་བྱེད་ཚུལ། དབྱར་ཁའི་སེར་ར་ཤ་ཆད་སླར་འཛུད། བདུན་པ་ཙི་ཏྲ་ཀའི་
འབྲས་བུ་སྨིན་པ་དེ་རློན་པ་ཡིན་ན་ཁབ་ཀྱིས་བཙག་པའི་ཁུ་བ་ལྕགས་སྣོད་
དུ་བླང༌། སྐམ་པོ་ཡིན་ན་ཆོལ་ཙམ་བརྡུང་ལ་ལྕགས་སྣོད་དུ་ཆུར་སྦངས། ཉི་
མར་འདུལ་བས་ཁུ་བ་སྨུག་ནག་འབྱུང་བ་ལ། ཐར་ནུ་དང་མཚུར་ནག་གི་
ཁུ་བ་དྭངས་མ་བླུགས་ནས་བྲིས་པས་སྣག་ཚ་མཆིན་ཁ། དྲུག་སིང་ངེ་བ།
འདྲེན་བདེ་མོ་ཞིག་འབྱུང༌། བརྒྱད་པ་ནི་དུད་འགྲོའི་རྒྱུངས་པ་ཁྲག་དང་རྩ་
དང་ལྐོག་པ་མེད་པ་ཞིག ཚོན་ཙམ་རྫ་ཕོར་འཇམ་པོའི་ནང་དུ་བླུག དེ་ལ་
གོང་གི་དྲེག་པ་རྣམས་གང་ཡོད་བཏབ་ལ་མཉེ། ཆུ་འཇམ་ཙམ་བླུག གར་
སླ་རན་པོར་བྱུང་བ་དང་བྲིས་པས། འདྲེན་བདེ་མོ་རང་མིན་པའི་མདོག་ལེགས་
པོ་གཅིག་འོང༌། འདི་མེ་ཉི་མི་ཕོག་པའི་ཞལ་པ་སོགས་ལ་བྱུག་ན་ལེགས།
རྒྱུངས་པ་ཆེ་ན་ཀོག་འོང་པས་ཚོད་ཟིན་པར་བྱའོ། །དགུ་པ་ལ་ཕུག་བརྡར་
གསེབ་དྲེག་པ་གང་འདོད་ཅིག་བླུགས། ལག་པས་མཉེས་ལ་ཆུ་གཙང་ཅུང་
ཟད་བླུགས་ཏེ་བཙིར་བས་ཕྲལ་དུ་སྣག་ཚ་འབྱུང་སྟེ། མདོག་ལེགས་པོ་རང་
མིན་ཡང་འདྲེན་ཤིན་ཏུ་བདེ་བ་གཅིག་འོང་། ཡུན་རིང་ན་ཅུང་ཟད་ཡལ་འགྲོ་
བ་ཡིན། ཕྲལ་དུ་སྣག་ཚ་དགོས་ན་འདི་དང་རྒྱུངས་པ་ལ་བྱེད་པ་གཉིས་
མགྱོགས་སྣག་ཡིན་ནོ། །སྣག་ཚ་སྦང་ཚུལ་སྣག་བུམ་གྱི་ནང་བསྲོས་ལ་ཆུ་བླུག
དེ་ནས་གྲང་བ་དང་ཆུ་ཐིགས་བླུག་པས་གཞན་གྱིས་བྲིས་ཀྱང་མི་འོང་། རང་
77

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
གིས་འབྲི་ན་སྣག་བུམ་བསྲོས་ལ་ཚ་ལའི་སྦུ་བ་བླུགས་པས་འབབ་པར་འགྱུར་
རོ༑ ༑མཚལ་འདུལ་ལུགས་འོག་ཏུ་ཚོན་སྦྱོར་སྐབས་སུ་འཆད།
ཡི་གེ་བྲི་ཚུལ་ལ། རང་ལུས་དགྱེ་སྒུར་རན་པས་བྲི་བར་བྱ་སྟེ། ཧ་ཅང་དགྱེ་ན་ཡི་
གེ་མི་འགྲིག མདུན་དུ་སྒུར་དྲག་ན་ལུས་ཁམས་ལ་ལྷག་པར་གཟན་པའི་ཕྱིར་
རོ༑ ༑རང་མདུན་དྲང་པོར་ཤོག་བུ་བཞག་ནས་བྲིས་ན་བདེ། ཡང་ན་པུས་
མོ་གཡོན་གྱི་འོག་ཏུ་འདྲ་མྱོར་རྟིང་པ་བཙུགས་ལ་དེ་སྟེང་ནས་བྲིས་ན་ཁམས་
ལ་མི་གཟན་ཡི་གེ་ལེགས་པོ་འོང་། གློ་སྐར་སོགས་གཡས་ཕྱོགས་སུ་དཀར་
སྣང་ཡོད་ན་མགོ་དང་ལག་པའི་གྲིབ་མས་སྒྲིབ་པས་མི་བདེ་དེས་ན་སྣང་བ་
དཀར་བའི་ཕྱོགས་ལ་གཡོན་ཕྱོགས་གཏད་པའམ། ཡང་ན་མདུན་གྱིས་བལྟས་
ཏེ་བྲི་བར་བྱའོ། །བྲི་ཀློག་གཉིས་ཡོན་ཏན་ཐམས་ཅད་ཀྱི་གཞི་མ་ལགས་
པས། དང་པོར་སཾ་ཊ་ལ་ཡིག་མཁན་མཁས་པས་ལག་ཁྲིད་ལྟར་ཐིག་དང་
ལྡན་པར་ཡིག་ཆེན། ལི་ཁམ་ཛར་གསུམ་ཕོག་ངེས་ཚད་ལྡན་ལག་གོམས་
མཐར་དབྱུང་། དེའི་ཚེ་གཡས་ཀྱི་སོར་མོ་འོག་མ་གསུམ་ནང་དུ་བསྐུམ། མཐེབ་
མཛུབ་ཀྱི་ཁ་གྱད་ཡངས་པར་བྱ་ཞེས་བྲིས་པ་རྒན་པོའི་ངག་རྒྱུན་ལ་སྣང༌།
རྒྱུན་དུ་བྲེལ་བས་ཅི་བྱུང་བྱས་ན་ཡིག་གཟུགས་ལད་ནས་ལག་པ་ངན་གོམས་
ལ་འགྲོ་བས་ཚད་ལྡན་ལེགས་པོར་བྲིས་ན་ཡིག་གཟུགས་ཇེ་ལེགས་བྲིས་མཁས་
པའི་གྲལ་དུ་ཚུད་པར་འགྱུར་རོ། །གོམས་པ་རྫོགས་ནས་མགྱོགས་བྲིས་བྱས་
ཀྱང་ཚུགས་དོད་པ་དང་ཡི་གེ་མི་ལད་པ་འོང༌། ལག་རྒྱུ་བཟང་ངན་ནི་བཟོ་
78

བཟོ་གནས་ཉེར་མཁོའི་ཟ་མ་ཏོག
ད༽
རིགས་ཐམས་ཅད་ལ་འོང་ཡང་། ལག་གོམས་ཆེ་ཆུང་ནི་བརྩོན་པ་ལ་རག་
ལས་སོ། །དབུ་ཅན་གྱི་ཡི་གེ་ལ་བོད་ཀྱི་ཡིག་བྲིས་པ་མཁས་པས་སྦྱར་བའི་
ཐིག་རྩ་དང༌། མ་ཆོས། བུ་ཆོས་སོགས་ཀྱི་རྣམ་དབྱེ་ཡོད་དོ། །སློབ་དཔོན་
མཁས་པའི་ལག་ཁྲིད་ནི། ཕལ་ཆེ